smcproject/ml-wiki-sentences huggingface dataset:
ഡിജിറ്റർ ഫോറെൻസിക്കിനും, പെനെട്രേഷൻ ടെസ്റ്റിംഗിനും വേണ്ടി നിർമ്മിച്ച ഡെബിയൻ -ൽ നിന്നും വികസിപ്പിച്ചെടുത്ത ലിനക്സ് അഥിഷ്ടിത ഓപ്പറേറ്റിംഗ് സിസ്റ്റമാണ് കാലി ലിനക്സ് .
മറ്റി അഹറോണി, ദേവോൺ കീയേൺസ്, റഫേൽ ഹെർട്ട്സോഗ് എന്നിവരാണ് കാലി ലിനക്സ് നിർമ്മിച്ചത്.
ആർമിട്ടേജ് (ഒരു ഗ്രാഫിക്കൽ സൈബർ അറ്റാക്ക് മാനേജ്മെന്റ് ടൂൾ), എൻമാപ്പ് (ഒരു പോർട്ട് സ്കാനർ) , വയർഷാർക്ക് (ഒരു പാക്കറ്റ് അനലൈസർ),ജോൺ ദി റിപ്പർ പാസ്സ്‍വേർഡ് ക്രാക്കർ , എയർക്രാക്ക്-എൻജി (വയർ‍ലെസ് എൻഎഎൻ കളെ പെനറ്റ്രേഷൻ ടെസ്റ്റ ചെയ്യാനുള്ള ഒരു സോഫ്റ്റ്‌വേർ സ്യൂട്ട്), ബർപ്പ് സ്യൂട്ട്, OWASP ZAP വെബ് അപ്പ്ലിക്കേഷൻ സെക്ക്യൂരിറ്റി സ്കാനർ തുടങ്ങി 600 -ഓളം പെനറ്റ്രേഷൻ ടെസ്റ്റിംഗ് പ്രോഗ്രാമുകളുടെ കാലി ലിനക്സിൽ പ്രീ-ഇൻസ്റ്റാൾ ചെയ്തിരിക്കുന്നു.
കമ്പ്യൂട്ടർ ഹാർഡ്ഡസികിൽ ഇൻസ്റ്റാൽ ചെയ്താൽ സാധാരണ ഓപ്പറേറ്റിംഗ് സിസ്റ്റം പോലെ കാലി ലിനക്സും ഉപയോഗിക്കം.
ലൈവ് യു.എസ്.ബി അല്ലെങ്കിൽ ലൈവ് സി.ഡി ഉപയോഗിച്ച് ഇത് ബൂട്ട് ചെയ്യാൻ സാധിക്കും.
അല്ലെങ്കിൽ ഒരു വിർച്ച്വൽ മഷീനിലുള്ളിലും ഇതിനെ പ്രവർത്തിപ്പിക്കാം.
സെക്ക്യൂരിറ്റി എക്സ്പ്ലോയിറ്റുകളുെ നിർമ്മിക്കാനും, പ്രവർത്തിപ്പിക്കാനുള്ള ടൂളായ മെറ്റസ്‍പ്ലോയിറ്റ് ഫ്രെയിംവർക്ക് സപ്പോർട്ട് ചെയ്യുന്ന പ്ലാറ്റ്ഫോമാണ് കാലി ലിനക്സിന്റേത്.
ഒഫൻസീവ് സെക്ക്യൂരിറ്റി വഴി ബാക്ക്ട്രാക്കിനെ പുനഃനിർമ്മാണം നൽകിയാണ് മറ്റി അഹറോണി , ദേവോൺ കിയേൺസ്, എന്നിവർ കാലി ലിനക്സിനെ നിർമ്മിച്ചത്.
അവരുടെ മുമ്പുള്ള ഇൻഫർമേഷൻ സെക്ക്യൂരിറ്റി ടെസ്റ്റിംഗ് ലിനക്സ് ഡിസ്റ്റ്രബ്യൂഷൻ  ക്നോപ്പിക്ക്സ് അഥിഷ്ടിതമായിരുന്നു.
ഒരു ഡെബിയൻ വിദക്തനായാണ് റഫേൽ ഹെർട്ട്സോഗ് അവരുടെ ടീമിലേക്കെത്തുന്നത്.
ഡെബിയൻ ടെസ്റ്റിംഗ് അടിസ്ഥാനത്തിലാണ് കാലി ലിനക്സ് ഉള്ളത്.
കാലി ലിനക്സ് ഉപയോഗിക്കുന്ന മിക്ക പാക്കേജുകളും, ഡെബിയൻ റെപ്പോസിറ്ററികളിൽ നിന്നാണ്.
വളരെ കുറച്ച് ആൾക്കാർക്ക് മാത്രം പാക്കേജുകളെ നൽകാൻ കഴിയുന്ന രീതിയിൽ സുരക്ഷിതമായ ഒരു എൻവയോൺമെന്റിൽ നിർമ്മിച്ചതാണ് കാലി ലിനക്സ്.
നൽകാൻ ഉദ്ദേശിക്കുന്ന ഓരോ പാക്കേജുകളും ഡെവലപ്പർമാരാൽ ഡിജിറ്റൽ രീതിയിൽ ഒപ്പിടുന്നു.
802.11 വയർലെസ് ഇൻജക്ഷനുവേണ്ടിയുള്ള ഒരുര കസ്റ്റം-ബിൽട്ട് കേർണലും കാലിയിൽ പാച്ച് ചെയ്തിരിക്കുന്നു.
ഇതിൽ ഒരുപാട് വയർലെസ്സ് പ്രവർത്തനങ്ങൾ നടക്കേണ്ടതുകൊണ്ടാണ് നിർമ്മാതാക്കൾ ഇത് ആഡ് ചെയ്തത്.
വേണ്ടത് കാലി ലിനക്സ് ഇൻസ്റ്റാൾ ചെയ്യാൻ 20GB യെങ്കിൽ സ്പെയിസ് വേണം.
ഐ386 ,എഎം.
ഡി64 ആർക്കിടെക്കച്ചറുകൾക്ക് 1GB യെങ്കിലും റാം വേണം ബൂട്ട് ചെയ്യാൻ കഴിയുന്ന യു.എസ്.ബിയോ , സി.ഡി ഡ്രൈവോ വേണം.
സപ്പോർട്ട് ചെയ്യുന്ന പ്ലാറ്റ്ഫോമുകൾ
64-ബിറ്റിലും 32-ബിറ്റിലും ഹോസ്റ്റ് ചെയ്യുവാനായി 86-ബിറ്റിലും കാലി പുറത്തിറങ്ങിയിരിക്കുന്നു.
കൂടാതെ സാംസംഗ് എ.ആർ.എം ക്രോംബുക്കിനായി എ.ആർ.എം ആർക്കിട്ടെക്ച്ചറിലു ഒരു ഇമേജ് പുറത്തിറക്കി.
എ.ആർ.എം ഡിവൈസുകൾക്ക് പുറമേയും എത്തിക്കാനാണ് കാലി ലിനക്സ് നിർമ്മാതാക്കൾ ഉദ്ദേശിക്കുന്നത്.
ബീഗിൾബോൺ ബ്രാക്ക്, എച്ച്.പി ക്രോംബുക്ക്, ക്യൂബിബോർഡ് 2, കുബോക്സ്, കുബോക്സ-ഐ, റാസ്ബെറി പൈ, എഫിക്കാ എം.എക്സ്, ഒഡ്രോയിഡ് യു.2, ഒഡ്രോയിഡ് എക്സ്.യു, ഒഡ്രോയിഡ് എക്സ്.യു.3 , സാംസംഗ് ക്രോംബുക്ക്, യുടിലിറ്റി പ്രൊസ ഗാലക്സി നോട്ട് 10.1, SS808 എന്നിവയിൽ ഇപ്പോൾ തന്നെ കാലി ലിനക്സ് ലഭ്യമാണ്.
കാലി നെറ്റഹണ്ടറിന്റെ വരവോടെ പൊതുവായി കാലി ലിനക്സ് സ്മാർട്ട്ഫോണുകളിലും ലഭ്യമാകുന്നു.
Nexus 5, Nexus 6, Nexus 7, Nexus 9, Nexus 10, OnePlus One പിന്നെ കുറച്ച് സാംസംഗ് ഫോണുകളിലും.
വിൻഡോസ് 10 -ലും കാലി ലിനക്സ ഉണ്ട്.
ഒഫിഷ്യൽ കാലി ലിനകസ് വിൻഡോസിൽ മൈക്ക്രോസോഫ്റ്റ് സ്റ്റോറിൽ ലഭ്യമാണ്.
കാലി ലിനക്സ് നെറ്റ് ഹണ്ടർ എന്ന പേരിൽ ആൻഡ്രോയിഡ് ഡിവൈസുകളിലേക്കും കാലി ലിനക്സ് എത്തിയിരിക്കുന്നു.
നെക്സസ് ഡിവൈസുകളുടെ ആദ്യത്തെ ഓപ്പൺസോഴ്‍സ് ആൻഡ്രോയിഡ് പെനറ്റ്രേഷൻ ടെസ്റ്റിംഗ് പ്ലാറ്റ്ഫോമാണ് ഇത്.
ബിങ്കിബിയറും, കാലി ലിനക്സ് കമ്മ്യൂണിറ്റിയും ചേർന്ന് നിർമ്മിച്ചതാണിത്.
ഇതിൽ വയർലെസ്സ് 802.11 ഫ്രെയിം ഇൻജെക്ഷൻ, വൺ-ക്ലിക്ക് എം.എ.എൻ.എ ഈവിൽ അക്സസസ് പോയിന്റ് സെറ്റപ്പ്, എച്ച്.ഐ.ഡി കീബോർഡ്, ബാഡ് യു.എസ്.ബി എം.എൈ.
ടി.എം അറ്റാക്ക്  എന്നിവ സാധ്യമാണ്.
ബാക്ക്ട്രാക്കിൽ (കാലിയുടെ മുന്നത്തെ വേർഷൻ) ഫോറെൻസിക് മോഡ് എന്നൊരു സങ്കേതമുണ്ട്, ലൈവ് ബൂട്ട് വഴി കാലി ലിനക്സ് പ്രവർത്തിപ്പിക്കാനാണിത്.
പല കാരണങ്ങളാൽ ഇത് പ്രശസ്തമാണ്, കാലി ഉപയോഗിക്കുന്നവരിൽ മിക്കവർക്കും ,ലൈവ് യു.എസ്.ബി യോ സി.ഡി യോ ഉണ്ട്, ഇത് ഫോറെൻസിൽ മോഡ് ഉപയോഗിക്കൽ എളുപ്പമാക്കുന്നു.
ഫോറെൻസിക് മോഡിൽ ബൂട്ട് ചെയ്യുമ്പോൾ സിസ്റ്റത്തിന്റെ ഇന്റേർണൽ ഹാർഡ്വെയറിലേക്കോ, സ്വാപ്പ് ഏരിയയിലേക്കോ കാലി പോകുന്നില്ല, ഓട്ടോ മൗണ്ടിംഗ് ഡിസേബിളുമാകുന്നു.
റിയൽ വേൾഡ് ഫോറെൻസിക്കിനു മുമ്പ് ഉപയോക്താക്കൾ ഇത് കാലിയിൽ ഉപയോഗിക്കണെന്നാണ് നിർമ്മാതാക്കൾ കരുതുന്നത്.
ടൂളുകൾ
താഴെ പറയുന്ന ടൂളുകൾ കാലിയിൽ ലഭ്യാണ്.
ആർമിട്ടേജ് (ഒരു ഗ്രാഫിക്കൽ സൈബർ അറ്റാക്ക് മാനേജ്മെന്റ് ടൂൾ), എൻമാപ്പ് (ഒരു പോർട്ട് സ്കാനർ) , വയർഷാർക്ക് (ഒരു പാക്കറ്റ് അനലൈസർ),ജോൺ ദി റിപ്പർ പാസ്സ്‍വേർഡ് ക്രാക്കർ , എയർക്രാക്ക്-എൻജി (വയർ‍ലെസ് എൻഎഎൻ കളെ പെനറ്റ്രേഷൻ ടെസ്റ്റ ചെയ്യാനുള്ള ഒരു സോഫ്റ്റ്‌വേർ സ്യൂട്ട്), ബർപ്പ് സ്യൂട്ട്, OWASP ZAP വെബ് അപ്പ്ലിക്കേഷൻ സെക്ക്യൂരിറ്റി സ്കാനർ അവലംബം അധിക ലിങ്കുകൾ ഔദ്യോഗിക വെബ്സൈറ്റ് Kali Linux at DistroWatch
കാലികന്തസീ ഇംഗ്ലീഷ് വിലാസം https://ml.wikipedia.org/wiki/Calycanthaceae
കാലികന്തസീ (sweetshrubs or spicebushes) ലോറേൽസ് നിരയിലെ സപുഷ്പികളുടെ ഒരു ചെറിയ കുടുംബമാണ്.
ഈ കുടുംബത്തിൽ മൂന്നു ജനുസ്സും 10 അറിയപ്പെടുന്ന സ്പീഷീസുകളുമുണ്ട്.
ഉഷ്ണമേഖലാ പ്രദേശങ്ങളിലും ഊഷ്മള കാലാവസ്ഥയിലുമായി പരിമിതപ്പെട്ട് ഇവ കാണപ്പെടുന്നു.
കാലിക്കാന്തസ് (മൂന്ന് സ്പീഷീസ്, പശ്ചാത്യ, തെക്ക് കിഴക്കൻ, വടക്കേ അമേരിക്ക , ഒരു സ്പീഷീസ് കിഴക്കൻ ഏഷ്യ) ചീമോനാന്തസ് (ആറു സ്പീഷീസ്, കിഴക്കൻ ഏഷ്യ ) ഇഡിയോസ്പർമം (ഒരു സ്പീഷീസ്; ക്വീൻസ്ലാൻഡ് , ഓസ്ട്രേലിയ )
2016-ലെ APG IV സിസ്റ്റത്തിൽ, കാലികന്തസീ മഗ്നോളിയേൽസ് നിരയിലും മഗ്നോളിഡ്സ് ക്ലേഡിലുമായി സ്ഥാപിക്കുകയുണ്ടായി.
അവലംബം പുറം കണ്ണികൾ Calycanthaceae in L. Watson and M. J. Dallwitz (1992 onwards).
Flora of North America : Calycanthaceae Flora of China Draft text of Calycanthaceae "Molecular phylogeny and intra- and intercontinental biogeography of Calycanthaceae"
കാലാൾ (ചെസ്സ്) ഇംഗ്ലീഷ് വിലാസം https://ml.wikipedia.org/wiki/Pawn_(chess) അന്താരാഷ്ട്ര സ്റ്റാൻഡേർഡിലുള്ള കാലാളിന്റെ മാതൃക
ചെസ്സ് കളിയിൽ ഏറ്റവും കൂടുതൽ കാണുന്ന കരുവാണ് കാലാൾ ( ♙♟ ).
പലപ്പോഴും മറ്റു ചെസ്സ് കരുക്കളെ അപേക്ഷിച്ച് ദുർബലമാണിത്.
ചരിത്രപരമായി യുദ്ധമുഖത്തെ കാൽനടക്കാരായ ഭടന്മാരെയോ കുന്തമേന്തിയ പടയാളികളെയോ ആയുധം കയ്യിലേന്തിയ സാധാരണ ജനത്തെയോ ആണ് കാലാൾ എന്ന പേർ സൂചിപ്പിക്കുന്നത്.
കളി തുടങ്ങുമ്പോൾ ഇരു കളിക്കാർക്കും എട്ടു കാലാളുകൾ വീതമുണ്ടായിരിക്കും.
മറ്റു കരുക്കൾക്ക് മുമ്പിലുള്ള കള്ളികളിലായി, രണ്ടാമത്തെ നിരയിൽ വെള്ള കാലാളുകളും ഏഴാമത്തെ നിരയിൽ കറുപ്പ് കാലാളുകളും എന്ന ക്രമത്തിൽ അവയെ നിരത്തുന്നു.
ചെസ്സിലെ നൊട്ടേഷൻ പ്രകാരം വെള്ള കാലാളുകൾ a2, b2, c2, ...
, h2, എന്നീ കളങ്ങളിൽ നിന്നും കറുത്ത കാലാളുകൾ a7, b7, c7, ...
, h7, എന്നീ കളങ്ങളിൽ നിന്നുമാണ് നീക്കം തുടങ്ങുന്നത്.
ഓരോ കാലാളും അറിപ്പെടുന്നത് അവർ നില്ക്കുന്ന ഫയൽ (File) ആസ്പദമാക്കിയാണ്.
ഉദാഹരണത്തിന് വെള്ളയുടെ f-കാലാൾ, കറുപ്പിന്റെ b-കാലാൾ എന്നിങ്ങനെ.
കൂടാതെ, തേരിന്റെ കാലാൾ ( റൂക്ക് പോൺ )-a,h എന്നി ഫയലുകളിലെ കാലാൾ,കുതിരയുടെ കാലാൾ ( നൈറ്റ് പോൺ )-b, g എന്നി ഫയലുകളിലെ കാലാൾ, ആനയുടെ കാലാൾ ( ബിഷപ്പ് പോൺ )-c, f എന്നി ഫയലുകളിലെ കാലാൾ, മന്ത്രിയുടെ കാലാൾ ( ക്വീൻസ് പോൺ )-d എന്ന ഫയലിലെ കാലാൾ, രാജാവിന്റെ കാലാൾ ( കിംങ്സ് പോൺ )-e എന്ന ഫയലിലെ കാലാൾ, നടുവിലെ കാലാൾ -d, e എന്നി ഫയലുകളിലെ കാലാൾ എന്നിങ്ങനെയും കാലാളുകളെ സൂചിപ്പിക്കുന്നു.
നീക്കുന്ന രീതി a b c d e f g h 8 8 7 7 6 6 5 5 4 4 3 3 2 2 1 1 a b c d e f g h കളി തുടങ്ങുന്നതിനു മുമ്പുള്ള കാലാളുകളുടെ സ്ഥാനം.
a b c d e f g h 8 8 7 7 6 6 5 5 4 4 3 3 2 2 1 1 a b c d e f g h കാലാൾ നീക്കങ്ങൾ: തൊട്ടുമുമ്പിലുള്ള കള്ളിയിൽ തടസ്സമൊന്നുമില്ലെങ്കിൽ, കാലാളിനെ ആ കള്ളിയിലേയ്ക്ക് നീക്കാം.
കാലാളുകളുടെ ആദ്യ നിരയിൽ നിന്ന് രണ്ടു കള്ളി മുന്നോട്ടുള്ള നീക്കവും സാധ്യമാണ്.
മറ്റു കരുക്കളെ പോലെ കാലാളുകൾക്ക് പിന്നോട്ടുള്ള നീക്കം സാധ്യമല്ല.
സാധാരണയായി, കാലാളുകൾ മുന്നോട്ട് ഒരു കള്ളി നീങ്ങുന്നു.
എന്നാൽ, കാലാളിന്റെ ആദ്യനീക്കം വേണമെങ്കിൽ രണ്ടു കള്ളി മുന്നോട്ടും നീക്കാം.
മുന്നിലുള്ള തടസ്സത്തിനു മുകളിലൂടെ നീക്കാനോ, കരുക്കളെ വെട്ടിയെടുക്കാനോ, രണ്ടു കള്ളി നീക്കം ഉപയോഗിക്കുന്നില്ല.
തൊട്ടുമുമ്പിലുള്ള കള്ളിയിൽ എതിരാളിയുടെ കരുവോ സ്വന്തം കരുവോ ഉണ്ടെങ്കിൽ കാലാളിന്റെ മുന്നോട്ടുള്ള നീക്കം തടസ്സപ്പെടുന്നു.
മുകളിൽ വലതുവശത്ത് കാണിച്ചിരിക്കുന്ന ചിത്രത്തിൽ, c4 ൽ ഇരിക്കുന്ന കാലാൾ c5 ലേക്ക് നീങ്ങുന്നു.
എന്നാൽ e2 ൽ ഇരിക്കുന്ന കാലാളിനെ e3, e4 എന്നിവയിൽ ഏത് കള്ളികളിലേയ്ക്കും നീക്കാം.
വെട്ടൽ a b c d e f g h 8 8 7 7 6 6 5 5 4 4 3 3 2 2 1 1 a b c d e f g h d5 ൽ ഇരിക്കുന്ന വെള്ള കാലാളിന് c6 ൽ ഇരിക്കുന്ന കറുത്ത തേരിനെയോ e6 ൽ ഇരിക്കുന്ന കറുത്ത കുതിരയെയോ വെട്ടിയെടുക്കാൻ കഴിയും.
എന്നാൽ കാലാളിന്റെ സാധാരണനീക്കമായ മുന്നോട്ടുള്ള നീക്കത്തെ തടഞ്ഞു കൊണ്ട്, d6 ൽ ഇരിക്കുന്ന ആനയെ വെട്ടിയെടുക്കാൻ വെള്ള കാലാളിന് കഴിയില്ല.
മറ്റു കരുക്കളെ പോലെ സാധാരണയായുള്ള നീക്കത്തെ പോലെയല്ല, കാലാളുകൾ കരുക്കളെ വെട്ടിയെടുക്കുന്നത്.
ഒരു കാലാളിൻ്റെ തൊട്ടുമുന്നിൽ ഇടത് വശത്തെയോ വലത് വശത്തെയോ മൂലയിൽ ഇരിക്കുന്ന ഏതിരാളിയുടെ കരുക്കളെയാണ് കാലാളിന് വെട്ടിയെടുക്കാൻ സാധിക്കുക.
ഇടതു വശത്തെ ചിത്രത്തിൽ, വെള്ള കാലാളിന് കറുത്ത തേരിനെയോ, കറുത്ത കുതിരയെയോ വെട്ടിയെടുക്കാൻ സാധിക്കും.
a b c d e f g h 8 8 7 7 6 6 5 5 4 4 3 3 2 2 1 1 a b c d e f g h ആൻ പസ്സാൻ അടവു് , കറുത്ത കാലാൾ c7 ൽ നിന്ന് c5 ലേക്ക് നീങ്ങിയിരിക്കുന്നു എന്ന് സങ്കൽപ്പിക്കുക, അപ്പോൾ വെള്ള കാലാൾ കറുത്ത കാലാളിനെ വെട്ടിയെടുത്തു കൊണ്ട് c6 എന്ന കള്ളിയിലേക്ക് നീങ്ങുന്നു.
കാലാളിന്റെ മറ്റൊരു അസാധാരണനീക്കമാണ് ആൻ പസ്സാൻ അടവു്.
ഒരു കാലാൾ, തന്റെ ആദ്യനീക്കം ഒരു കള്ളിയ്ക്ക് പകരം രണ്ടു കള്ളി നീങ്ങുമ്പോൾ, എതിരാളിയുടെ കാലാൾ ആക്രമിക്കുന്ന കള്ളിയിലൂടെ പോകുമ്പോഴാണ് ഈ നീക്കം സാധ്യമാകുന്നത്.
അപ്പോൾ, എതിരാളിയുടെ കാലാൾ രണ്ടു കള്ളി നീങ്ങിയ കാലാളിനെ വെട്ടിയെടുത്തു കൊണ്ട്, കാലാൾ കടന്നു പോയ കളത്തിൽ എത്തുന്നു.
എതിരാളിയുടെ കാലാൾ രണ്ടു കള്ളി നീങ്ങിയതിനു ശേഷം ഉടൻ തന്നെ മറുപടിയായാണ് ഈ നീക്കം കളിക്കേണ്ടത്.
ഇടതു വശത്തെ ചിത്രത്തിൽ, കറുത്ത കാലാൾ c7 ൽ നിന്ന് c5 ലേക്ക് നീങ്ങിയിരിക്കുന്നു, അപ്പോൾ വെള്ള കാലാളിന് വേണമെങ്കിൽ d5 ൽ നിന്നും c6 ലേക്ക് നീങ്ങിക്കൊണ്ട് ആ കാലാളിനെ വെട്ടിയെടുക്കാം.
കാലാളുകളുടെ ആദ്യനീക്കത്തിൽതന്നെ രണ്ടു കള്ളി നീക്കുന്നതിലെ പോരായ്മകൾ പരിഹരിക്കുന്നതിനായി, പതിനഞ്ചാം നൂറ്റാണ്ടിലാണ് ആൻ പസ്സാൻ എന്ന രീതി ആരംഭിച്ചത്.
ആൻ പാസ്സാൻ രീതി നിലവിൽ വരുന്നതിനു മുമ്പ്, അഞ്ചാം നിരയിൽ നില്ക്കുന്ന കാലാളുകളുടെ ആക്രമണത്തെ, രണ്ടു കള്ളി നീക്കത്തിലൂടെ എളുപ്പത്തിൽ മറികടക്കാൻ കഴിയുമായിരുന്നു.
അഞ്ചാം നിരയിലെത്തിയ കാലാളുകൾക്ക് എതിരാളിയുടെ കാലാളുകളുടെ മേൽ നിയന്ത്രണം ഉറപ്പ് വരുത്താൻ ആൻ പാസ്സാൻ നീക്കം സഹായിക്കുന്നു.
പ്രൊമോഷൻ അഥവാ സ്ഥാനക്കയറ്റം
ഒരു കാലാൾ മുന്നോട്ട് നീങ്ങി, ചെസ്സ്കളത്തിന്റെ മറുഭാഗത്ത് (എതിരാളിയുടെ ആദ്യനിരയിൽ) എത്തുകയാണെങ്കിൽ കാലാളിനെ കളിക്കാരന്റെ ഇഷ്ടപ്രകാരം സ്വന്തം കരുനിറത്തിലുള്ള മന്ത്രിയോ, തേരോ, ആനയോ, കുതിരയോ ആയി സ്ഥാനക്കയറ്റം നൽകാവുന്നതാണ്.
എതിരാളിയുടെ അടുത്ത നീക്കത്തിനു മുമ്പ് തന്നെ കാലാളിനു പകരം പുതിയ കരു വയ്ക്കേണ്ടതാണ്.
മന്ത്രിയെ കൂടാതെയുള്ള കരുങ്ങളെ അസാധാരണ സന്ദർഭങ്ങളിൽ മാത്രം സ്ഥാനക്കയറ്റത്തിനു തിരഞ്ഞെടുക്കുന്നതു കൊണ്ട്, കാലാളിന്റെ സ്ഥാനക്കയറ്റത്തെ പലപ്പോഴും "ക്വീനിംഗ്" എന്നും പറയുന്നു.
മന്ത്രിയെ കൂടാതെയുള്ള കരുക്കളെ സ്ഥാനക്കയറ്റത്തിനു തിരഞ്ഞെടുക്കുന്നതിനെ "അണ്ടർപ്രൊമോഷൻ" എന്നാണ് പറയുന്നത്.
മന്ത്രിയ്ക്ക് സാധ്യമാകാത്ത രീതിയിലുള്ള ചെക്ക്മേറ്റ് , ഫോർക്ക് എന്നിവ സാധ്യമാകുന്നതു കൊണ്ട് കൂടുതലായും അണ്ടർപ്രൊമോഷനു ഉപയോഗിക്കുന്നത് കുതിരയെയാണ് .
ക്വീനിംഗ് സ്റ്റെയിൽ മേറ്റിനു കാരണമാകുന്ന അവസ്ഥകളിലും അണ്ടർപ്രൊമോഷൻ ഉപയോഗിക്കാറുണ്ട്.
ഒന്നിൽ കൂടുതൽ മന്ത്രിമാരെയോ രണ്ടിൽ കൂടുതൽ കുതിര, ആന, തേര് എന്നിവയെയോ കാലാളിന്റെ സ്ഥാനക്കയറ്റത്തിലൂടെ ലഭ്യമാകാറുണ്ട്.
1927-ലെ ലോകചെസ്സ് ചാമ്പ്യൻഷിപ്പിലെ പതിനൊന്നാം മത്സരത്തിൽ, ജോസ് റൌൾ കാപബ്ലാങ്കയും അലക്സാണ്ടർ അലഖിനും ഒരു സന്ദർഭത്തിൽ (65-ആം നീക്കം മുതൽ 66-ആം നീക്കം വരെ) രണ്ടു രാജ്ഞിന്മാരെ, ഇരുപക്ഷത്തും അണിനിരത്തുകയുണ്ടായി.
ചില ചെസ്സ് സെറ്റുകളിൽ, ഇരുനിറത്തിലുമുള്ള ഒരോ മന്ത്രിന്മാരെ കൂടി കൂടുതലായി ഉൾപ്പെടുത്താറുണ്ട്.
സാധാരണ ചെസ്സ് സെറ്റുകളിൽ കൂടുതലായുള്ള മന്ത്രിയെ ഉൾപ്പെടുത്താറില്ല.
അതുകൊണ്ട്, മുമ്പ് വെട്ടിപ്പോയ യഥാർത്ഥ കരുവാണ് സ്ഥാനക്കയറ്റത്തിനു ഉപയോഗിക്കുന്നത്.
ശരിയായ കരു ലഭ്യമല്ലാത്ത അവസ്ഥയിൽ, രണ്ടാം മന്ത്രിയെ സൂചിപ്പിക്കാനായി മുമ്പ് വെട്ടിപ്പോയ തേര് തലതിരിച്ചോ, മറ്റൊരു ചെസ്സ് സെറ്റിൽ നിന്നുള്ള മന്ത്രിയെയോ പകരം കരുവായി ഉപയോഗിക്കാവുന്നതാണ്.
കാലി വളർത്തൽ ഇംഗ്ലീഷ് വിലാസം https://ml.wikipedia.org/wiki/Animal_husbandry കൃഷി General അഗ്രിബിസിനസ്സ് · കാർഷിക സസ്യശാസ്ത്രം അഗ്രോണമി · കാലി വളർത്തൽ Extensive farming Factory farming · Free range Industrial agriculture Intensive farming Organic farming · Permaculture Sustainable agriculture Urban agriculture History History of agriculture Arab Agricultural Revolution British Agricultural Revolution Green Revolution Neolithic Revolution ഇന്ത്യയിലെ ഹരിതവിപ്ലവം Types Aquaculture · ഡയറി ഫാം Grazing · ഹൈഡ്രോപോണിക്സ് Livestock · Pig farming Orchards · Poultry farming Sheep husbandry Categories കൃഷി Agriculture by country Agriculture companies ജൈവസാങ്കേതികവിദ്യ Farming history Livestock Meat industry Poultry farming ക സ തി
ഒരു കാർഷികവൃത്തി.
കന്നുകാലികളെ വളർത്തലും പരിപാലനവും ഇതിലുൾപ്പെടുന്നു.
ആയിരക്കണക്കിനു വർഷങ്ങൾക്കു മുമ്പുതന്നെ മനുഷ്യൻ കാലി വളർത്തലിൽ ഏർപ്പെട്ടിരുന്നു.
നേട്ടങ്ങൾ കേരളത്തിൽ
കേരള കാർഷിക വകുപ്പിനു കീഴിൽ കന്നുകാലി വളർത്തലിന് പ്രത്യേകം പ്രോത്സാഹനം നൽകിവരുന്നു.
സ്വകാര്യമായും സർക്കാർ മേൽനോട്ടത്തിലും കന്നുകാലി വളർത്തലും പരിപാലനവും നടന്നു വരുന്നു.
കേരള കാർഷിക സർവകലാശാലക്ക് കീഴിൽ കന്നുകാലി ഗവേഷണങ്ങൾക്കായി സ്ഥാപനങ്ങളും പ്രവർത്തിച്ചു വരുന്നുണ്ട്.
കന്നുകാലി ഗവേഷണകേന്ദങ്ങൾ കാർഷിക സർവ്വകലാശാല കന്നുകാലി ഫാം , മണ്ണുത്തി കന്നുകാലി ഗവേഷണകേന്ദ്രം, തിരുവിഴാംകുന്ന് അവലംബം
കാർഷിക ഗവേഷണ കേന്ദ്രങ്ങൾ
കാലിക്കറ്റ് ടൈൽ കമ്പനി ഇംഗ്ലീഷ് വിലാസം https://ml.wikipedia.org/wiki/Calicut_Tile_Company
കേരളത്തിൽ 1878-ൽ സ്ഥാപിതമായ ആദ്യകാലകമ്പനിയാണ് കാലിക്കറ്റ് ടൈൽ കമ്പനി .
കോഴിക്കോട് ജില്ലയിലെ ചെറുവണ്ണൂരിൽ സ്ഥിതി ചെയ്യുന്നു.
നാലു പ്രസിങ് യൂണിറ്റ് പ്രവർത്തിപ്പിച്ചിരുന്ന കമ്പനിയിൽ ആദ്യകാലത്ത് 255 സ്ഥിരം തൊഴിലാളികളും 100-ലധികം താൽക്കാലിക തൊഴിലാളികളുമുണ്ടായിരുന്നു.
കാലി ബെസാർ ഇംഗ്ലീഷ് വിലാസം https://ml.wikipedia.org/wiki/Kali_Besar
സിലിവംഗ് നദിക്ക് സമാന്തരമായി, ജക്കാർത്തയിലെ പഴയ പട്ടണത്തിന്റെ തെക്ക് ഭാഗത്തേക്ക് വടക്ക് ഭാഗത്തുള്ള സുന്ദ കേലപയെ ബന്ധിപ്പിക്കുന്ന ചാനലിനെയാണ് കാലി ബെസാർ (ഡി ഗ്രൂട്ട് റിവിയർ) എന്ന പേര് സൂചിപ്പിക്കുന്നത്.
ഗ്രാൻഡ് റിവർ എന്നർത്ഥം വരുന്ന ഈ ചാനൽ ഇപ്പോൾ തംബോറ ഉപജില്ലയിലെ കാലി ക്രുകുട്ടിന്റെ (ക്രുകുട്ട് നദി) ഭാഗമാണ്.
1631-1632-ൽ ജാക്കുസ് സ്പെക്സിന്റെ ഉത്തരവിൽ കാലി ബെസാറിൻറെ വളവ് ഒരിക്കൽ നേരെയാക്കി.
പതിനേഴാം നൂറ്റാണ്ടിൽ ബറ്റേവിയയുടെ ആദ്യ ദിവസങ്ങളിൽ, കപ്പലുകൾ സാധാരണയായി കാലി ബെസാറിലെ കനാലിലൂടെ സഞ്ചരിച്ചിരുന്നു.
ചരക്കിറക്കുന്നതും കപ്പൽ അറ്റകുറ്റപ്പണികൾ ചെയ്യുന്നതും ലോംഗ് കസ്റ്റീലിനു മുന്നിലുള്ള ഡോക്ക്യാർഡിലായിരുന്നു.
നദീമുഖത്തുള്ള മണൽ നിക്ഷേപവും വലിപ്പവും അവയ്ക്ക് അധികദൂരം ചാനലിലൂടെ സഞ്ചരിക്കാൻ കഴിഞ്ഞില്ല.
ബോട്ടുകൾ പിന്നീട് കുതിരകളും അടിമകളും വലിച്ചു.
വലിയ കപ്പലുകളിലെ യാത്രക്കാരും ചരക്കുകളും ചെറിയ ബോട്ടുകളിലേക്കോ പത്തേമാരികളിലേക്കോ ഇറങ്ങിക്കയറിയിരുന്നു.
Aerial picture of Kali Besar in 20th century
ഡച്ച് ഈസ്റ്റ് ഇന്ത്യാ കമ്പനിയുടെ കാലഘട്ടത്തിൽ കാലി ബെസാറിൽ വെയർഹൗസുകൾ, സ്വകാര്യ വാസസ്ഥലങ്ങൾ, പള്ളികൾ , വിപണികൾ എന്നിവ പോലുള്ള പലതരം കെട്ടിടങ്ങൾ നിർമ്മിക്കപ്പെട്ടിരുന്നു.
കാലി ബെസാറിലെ നിലവിലുള്ള ചില വിപണികളിൽ പച്ചക്കറി മാർക്കറ്റ്, വാഴപ്പഴം, ചിക്കൻ മാർക്കറ്റ്, റൈസ് മാർക്കറ്റ് എന്നിവയും ഉൾപ്പെടുന്നു.
കാലി ബെസാർ ബാരട്ട് സ്ട്രീറ്റിലും കാലി ബെസാർ തിമൂർ സ്ട്രീറ്റിലും സ്ഥിതിചെയ്യുന്ന നിരവധി കെട്ടിടങ്ങൾ യൂറോപ്യൻ വാസ്തുവിദ്യയിലുള്ളതാണ്.
ഇത് പഴയ കെട്ടിടങ്ങൾ, ഓഫീസുകൾ, വെയർഹൗസുകൾ എന്നിവ ഉൾപ്പെടെയാണ് നിർമ്മിക്കപ്പെട്ടിരിക്കുന്നത്.
"പഴയ പട്ടണത്തിന്റെ" അന്തരീക്ഷം ആസ്വദിക്കാൻ ആഗ്രഹിക്കുന്ന വിനോദ സഞ്ചാരികൾക്ക് ഈ കെട്ടിടങ്ങളുടെ നിലനിൽപ്പ് ചരിത്രപരമായ ഒരു ടൂറിസം ആകർഷണമായി മാറുന്നു.
Kali Besar picture taken in 1953 Kali Besar in Old Town Jakarta
കാലി ബെസാർ ഡച്ച് ഈസ്റ്റ് ഇന്ത്യാ കമ്പനിയുടെ സമ്പദ് വ്യവസ്ഥയുടെ അടിത്തറയും ഒപ്പം ഒരു വ്യാപാരകേന്ദ്രവും ആയിരുന്നു.
കപ്പലുകളുടെ നിർമ്മാണത്തിനും അവയുടെ അറ്റകുറ്റപ്പണികൾക്കും, ജോലി ചെയ്യാനുള്ള തൊഴിലാളികൾക്കോ അടിമകൾക്കോ വേണ്ടിയുള്ള കെട്ടിടങ്ങളും അവിടെ ഉണ്ടായിരുന്നു.
പതിനെട്ടാം നൂറ്റാണ്ടിന്റെ പ്രാരംഭത്തിൽ കാലി ബെസാർ ഒരു എലൈറ്റ് റെസിഡൻഷ്യൽ ഏരിയയായി കണ്ടു.
പിന്നീട് അന്താരാഷ്ട്ര വ്യാപാരത്തിനുള്ള ഓഫീസുകളുടെ കേന്ദ്ര പ്രദേശമായി ഇത് മാറി.
ഇതിൻറെ ഒരു ഉദാഹരണം റെഡ് സ്റ്റോർ കെട്ടിടമാണ്.
ചൈനീസ് കുടിയേറ്റക്കാരുടെ പല വീടുകളും ഒരുകാലത്ത് പ്രദേശത്തിന് ചുറ്റും നിർമ്മിച്ചതാണെങ്കിലും അവയിൽ പലതും പിന്നീട് 1740 ലെ ബറ്റാവിയ വംശഹത്യയിൽ കത്തി നശിച്ചു.
1632 ൽ സിലിവാംഗിന്റെ വളവ് നേരെയാക്കിയ ശേഷം കടലിൽ നിന്ന് ചെറിയ കപ്പലുകൾക്ക് ഇടയ്ക്കരയിൽ നിന്ന് തുറമുഖത്തേക്ക് സാധനങ്ങൾ കൊണ്ടുവരാൻ കഴിയുന്ന വിധത്തിൽ കാലി ബെസാർ നിരവധി തവണ അതിന്റെ പ്രവർത്തനം മാറ്റി.
1870 മുതൽ, വാണിജ്യ കമ്പനികൽ കാലി ബെസാറിൽ പ്രത്യക്ഷപ്പെടുകയും 1960 കളിൽ ഇത് അന്താരാഷ്ട്ര വാണിജ്യത്തിന്റെ അടിസ്ഥാന പ്രദേശങ്ങളാകുകയും ചെയ്തു.
കാലി ബേസാർ വാണിജ്യ കേന്ദ്രമായതിന്റെ വളർച്ച പള്ളിയുടെയും വിപണിയുടെയും സാന്നിധ്യത്തിൽ ഇല്ലാതായി.
1885-ൽ കാലി ബെസാറിൽ നിന്ന് 10 കിലോമീറ്റർ (6.2 മൈൽ) അകലെയുള്ള തൻജംഗ് പ്രിയോക്ക് തുറമുഖത്തിന്റെ നിർമ്മാണം പൂർത്തിയായതോടെ ഒരു വ്യാപാര കേന്ദ്രമെന്ന നിലയിൽ അതിന്റെ സ്ഥാനം ഏതാണ്ട് സ്ഥാനഭ്രംശം സംഭവിച്ചു.
മലേറിയ പൊട്ടിപ്പുറപ്പെടുന്നത് ഈ പ്രദേശത്തെ പുതിയ ബിസിനസ്സുകൾക്ക് അനുയോജ്യമല്ലാതാക്കി.
1900 മുതൽ, നിരവധി തൊഴിലുടമകൾ നൂർഡ്‌വിജ്ക് സ്ട്രാറ്റിലേക്കും റിജ്‌സ്വിക്ക് സ്‌ട്രാറ്റിലേക്കും ഓൾഡ് ടൗണിന്റെ തെക്ക് ഭാഗത്തേക്ക് മാറിത്താമസിച്ചു.
കമ്പ രാമായണം ഇംഗ്ലീഷ് വിലാസം https://ml.wikipedia.org/wiki/Ramavataram
വാല്മീകി മഹർഷി എഴുതിയ രാമായണം പ്രസിദ്ധ തമിഴ് കവിയായിരുന്ന കമ്പർ 12ആം നൂറ്റാണ്ടിൽ തമിഴിലേക്ക് തർജ്ജമ ചെയ്തു.
കമ്പർ എഴുതിയതിനാൽ പ്രസ്തുതകൃതിയെ കമ്പരാമായണം എന്നറിയപ്പെടുന്നു.
ഈ കൃതിയെ ബാലകാണ്ഡം, അയോധ്യാകാണ്ഡം, ആരണ്യകാണ്ഡം, കിഷ്കിന്ധാകാണ്ഡം, സുന്ദരകാണ്ഡം,  യുദ്ധകാണ്ഡം എന്നിങ്ങനെ ആറ് കാണ്ഡങ്ങളായി ഭാഗിച്ചിരിക്കുന്നു.
പൂർവ്വകാണ്ഡം, ബാലകാണ്ഡം, അയോദ്ധ്യാ കാണ്ഡം, ആരണ്യ കാണ്ഡം, കിഷ്‌കിന്ധ കാണ്ഡം, സുന്ദരകാണ്ഡം, യുദ്ധകാണ്ഡം ഉത്തരകാണ്ഡം ഇങ്ങനെ 8 കാണ്ഡങ്ങളുണ്ട്.
കമ്പ രാമായണത്തിൽ.
കടപ്പാട്.
ശ്രീകമ്പരാമായണം .
വിദ്വാൻ ശ്രീധരൻ ഉണ്ണി.
(തിരുത്ത്: രാജേശ്വരി രാധാമണി ) അവലംബം ↑
കമ്പനിപ്പടി മെട്രോ നിലയം
എറണാകുളം ജില്ലയിലെ വ്യവസായകേന്ദ്രമായിരുന്ന കമ്പനിപ്പടിയിൽ സ്ഥിതി ചെയ്യുന്ന കൊച്ചി മെട്രോ നിലയമാണ് കമ്പനിപ്പടി മെട്രോ നിലയം .
പുളിഞ്ചോട് അമ്പാട്ടുകാവ് എന്നി മെട്രോ നിലയകളുടെ മധ്യത്തിലാണ് കമ്പനിപ്പടി മെട്രോ നിലയം.
പണ്ട് നിരവധി ആളുകൾ ജോലിക്കായി വന്നുപോയിരുന്ന, ഒരു സ്ഥലമായിരുന്നു കമ്പനിപ്പടി.
അവയിൽ പലതും ഇന്ന് ഇല്ലാതെയായെങ്കിലും കമ്പനിപ്പടി ഇന്നും ആ പേരിലറിയപ്പെടുന്നു.
കേരളത്തിന്റെ പശ്ചിമഘട്ടത്തിന്റെ ചിത്രങ്ങളാണ് കമ്പനിപ്പടി മെട്രോ നിലയത്തിൽ ഉള്ളത്.
മനുഷ്യരും മലനിരകളും തമ്മിലുള്ള ബന്ധത്തിന്റെ ചിത്രീകരണവും ഇവിടെ കാണാം.
കമ്പനം
വൈബ്രേറ്ററി മോഷൻ എന്നത് ഒരു തരം ആന്ദോളന ചലനമാണ്.
ശരീരമോ ശരീരത്തിന്റെ ഏതെങ്കിലും ഭാഗമോ ശരാശരി സ്ഥാനം എന്ന് വിളിക്കപ്പെടുന്ന ഒരു നിശ്ചിത ബിന്ദുവിൽ അങ്ങോട്ടും ഇങ്ങോട്ടും നീങ്ങുകയാണെങ്കിൽ ഒരു ശരീരം കമ്പന ചലനത്തിലാണെന്ന് പറയപ്പെടുന്നു.
ഉദാഹരണത്തിന്; ഗിറ്റാർ അല്ലെങ്കിൽ സിത്താർ പോലുള്ള സംഗീതോപകരണങ്ങളിലെ തന്ത്രികളുടെ ചലനം.
വൈബ്രേറ്ററി മോഷൻ ശബ്ദം ഉണ്ടാക്കുന്നു.
കമ്പനി (ഹിന്ദി ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Company_(film)
രാം ഗോപാൽ വർമ്മയുടെ സംവിധാനത്തിൽ, 2002-ൽ പുറത്തിറങ്ങിയ ഹിന്ദി ചലച്ചിത്രമാണ് കമ്പനി ( ഹിന്ദി : कम्पनी).
മുംബൈ അധോലോകബന്ധങ്ങളുടെ കഥ പറയുന്ന ഈ ചിത്രത്തിലെ പ്രധാന അഭിനേതാക്കൾ മോഹൻലാൽ , അജയ് ദേവ്ഗൺ , മനീഷ കൊയ്‌രാള , വിവേക് ഒബ്റോയ് , അന്തരാ മാലി തുടങ്ങിയവരായിരുന്നു.
അധോലോക സംഘടനാതലവനായ ദാവൂദ് ഇബ്രാഹിമിന്റെ ജീവിതത്തെ ആധാരമാക്കിയാണ് ഈ ചിത്രം രാം ഗോപാൽ വർമ്മ ഒരുക്കിയത്.
രാം ഗോപാൽ വർമ്മയുടെ എക്കാലത്തേയും നല്ല ചിത്രങ്ങളിൽ ഒന്നായി ഈ ചിത്രത്തെ കണക്കാക്കുന്നു.
ആ വർഷത്തെ ഫിലിംഫെയർ അവാർഡിനു വേൺടി പതിനൊന്ന് നാമനിർദ്ദേശങ്ങൾ ഈ ചിത്രത്തിൽ നിന്നുണ്ടായിരുന്നു.
ഇതിൽ ആറ് പുരസ്കാരം  ഈ ചിത്രം കരസ്ഥമാക്കി.
അഭിനേതാക്കൾ മോഹൻലാൽ – ശ്രീനിവാസൻ ഐ. പി. എസ് അജയ് ദേവ്ഗൺ – മാലിക് മനീഷ കൊയ്‌രാള – സരോജ വിവേക് ഒബ്റോയ് – ചന്ദ്രകാന്ത് (ചന്തു) സീമ ബിശ്വാസ് – റാണിബായ് അന്തരാ മാലി – കണ്ണു ആകാശ് ഖുറാന – വിലാസ് പണ്ടിറ്റ് മദൻ ജോഷി – അസ്‌ലം ബായ് ഭരത് ഡഭോൽകർ – ഹോം മിനിസ്റ്റർ റഹുത് ഗണേഷ് യാദവ് – യാദവ് അഷ്റഫ് ഉയ് ഹഖ് – കൃഷൻ അക്ഷയ് വർമ്മ – കെങ്കരെ വിജയ് റാശ് – കോഡ സിംഗ് മുകേഷ് ഭട്ട് – അക്രം ബായ് / അക്രം അലി അൻസാരി മനോജ് ഗോയൽ – മെന്റൽ വർസി ഊർമിള മടോണ്ട്കർ – അതിഥി താരം ഇഷ ഗോപികർ – അതിഥി താരം രാജ്പാൽ യാദവ് – ജോസഫ് ഷബ്ബിർ മസനി – ദാവിദ് ഖാൻ രജീന്ദ്ര സേതി – സയിദ് പങ്കജ് ഝാ – അനീസ് അണിയറ പ്രവർത്തകർ സംവിധാനം‍ :: രാം ഗോപാൽ വർമ്മ കഥ : ജയ്ദീപ് സാഹ്നി നിർമ്മാണം : ബോണി കപൂർ , രാം ഗോപാൽ വർമ്മ സംഗീതം : സന്ദീപ് ചൗറ്റ ഛായാഗ്രഹണം : ഹേമന്ദ് ചതുർവേദി എഡിറ്റിംഗ് : ചന്ദൻ അറോറ കലാസംവിധാനം : ആർ. വെർമൻ ഷെട്ടി ഗാന രചന : നിതിൻ റായ്ക്വർ പുരസ്കാരങ്ങൾ ഫിലംഫെയർ അവാർഡ് ലഭിച്ചവ മികച്ച സഹനടൻ  - വിവേക് ഒബ്റോയ് മികച്ച പുതുമുഖ നടൻ - വിവേക് ഒബ്റോയ് മികച്ച സംഭാഷണം - ജയ്ദീപ് സാഹ്നി മികച്ച എഡിറ്റിംഗ് - ചന്ദർ അറോറ മികച്ച കഥ - ജയ്ദീപ് സാഹ്നി മികച്ച നടനുള്ള ക്രിട്ടിക്സ് പുരസ്കാരം - അജയ് ദേവ്ഗൺ മികച്ച നടിക്കുള്ള ക്രിട്ടിക്സ് പുരസ്കാരം - മനീഷ കൊ‌യ്‌രാള നാമനിർദ്ദേശം മികച്ച നടൻ  - മോഹൻലാൽ മികച്ച സഹനടൻ - അജയ് ദേവ്ഗൺ മികച്ച സഹനടി - അന്തരാ മാലി മികച്ച സംവിധായകൻ - രാം ഗോപാൽ വർമ്മ മികച്ച ചിത്രം ഐഐഎഫ്എ(IIFA) പുരസ്കാരങ്ങൾ മികച്ച സഹനടൻ  - വിവേക് ഒബ്റോയി മികച്ച സംഘട്ടനം - അല്ലൻ അമീൻ മികച്ച എഡിറ്റിംഗ് - ചന്ദൻ അറോറ പുറത്തേക്കുള്ള കണ്ണികൾ കമ്പനി ഇന്റർനെറ്റ് മൂവി ഡാറ്റാബേസിൽ
കമോവ് കെ.എ-226 ഹെലികോപ്റ്റർ
സൈനിക–സൈനികേതര ആവശ്യങ്ങൾക്ക് ഉപയോഗിക്കാവുന്ന റഷ്യൻ നിർമ്മിത ഹെലികോപ്റ്ററാണ് കമോവ്.
റഷ്യൻ കമ്പനിയായ റോസ്ടെക് സ്റ്റേറ്റ് കോർപറേഷനാണു കമോവ് ഹെലികോപ്റ്ററിന്റെ നിർമാതാക്കൾ.
നിലവിൽ റഷ്യ മാത്രമാണ് കമോവ് ഹെലികോപ്റ്ററുകൾ ഉപയോഗിക്കുന്നത്.
ലഘു ഇരട്ടഎൻജിൻ ബഹുദൗത്യ ഹെലികോപ്റ്ററുകളായ കമോവ് സൈനിക ആവശ്യങ്ങളെ കൂടാതെ രക്ഷാപ്രവർത്തനത്തിനും ഉപയോഗിക്കാം.
ഭാരം കുറഞ്ഞ റോട്ടറുകളാണു (ഫാൻ) മറ്റൊരു പ്രത്യേകത.
ഇതുമൂലം റോട്ടറുകൾ പ്രവർത്തിക്കുമ്പോഴും ഹെലികോപ്റ്ററിനു സമീപത്തേക്കു സുരക്ഷിതമായി പോകാൻ കഴിയും.
മികച്ച സുരക്ഷാ സംവിധാനവും മികച്ച പ്രതികരണശേഷിയുമുണ്ട്.
കുമിളയുടെ ആകൃതിയുള്ള (ബബിൾ മോഡൽ) കോക്പിറ്റാണ് ഇതിന്റേത്.
വളരെ കുറഞ്ഞ സമയത്തിനുള്ളിൽ യാത്രാ ഹെലികോപ്റ്ററായോ ചരക്കു ഹെലികോപ്റ്ററായോ രൂപമാറ്റം വരുത്താനും സാധിക്കും.
സിയാച്ചിൻ പോലുള്ള മലനിരകളിലും അതിർത്തി കടന്നുള്ള ആക്രമണങ്ങൾക്കും പട്ടാളക്കാരെ എത്തിക്കാനും കമോവിന് സാധിക്കും.
നിർമ്മാണം, കൈമാറ്റം
അത്യാധുനിക റഷ്യൻ നിർമ്മിത ഹെലികോപ്റ്ററാണ് കമോവ് ഹെലികോപ്റ്ററുകൾ .
അടുത്ത 2020നുള്ളിൽ തന്നെ 200 കമോവ് കോപ്റ്ററുകൾക്ക് ഇന്ത്യയ്ക്ക് ലഭിക്കാനാണ് സാധ്യത.
40 കോപ്റ്ററുകൾ റഷ്യയിലും 160 കമോവുകൾ ഇന്ത്യയിലുമാണ് നിർമ്മിക്കുക.
കമോവ് ലൈറ്റ് ഹെലികോപ്ടറുകൾ നിർമ്മിക്കാൻ റഷ്യയുടെ റോസ്ടെക് സ്റ്റേറ്റ് കോർപറേഷൻ, ഹിന്ദുസ്ഥാൻ എയ്റോനോട്ടിക്സ് ലിമിറ്റഡുമായി നേരത്തെ തന്നെ ധാരണയിലെത്തിയതാണ്.
മേക് ഇന്ത്യ പദ്ധതിയുടെ ഭാഗമായാണ് പദ്ധതി നടപ്പാക്കുക.
സൈനികശേഷി
പൈലറ്റുമാരടക്കം 11 പേർക്ക് യാത്ര ചെയ്യാവുന്ന കമോവിൽ 1,500 കിലോഗ്രാം വരെ കൊണ്ടുപോകാൻ കഴിയും.
മണിക്കൂറിൽ 205 കിലോമീറ്റർ വേഗതയിൽ പറക്കുന്ന കമോവിൽ തുടർച്ചയായി 600 കിലോമീറ്റർ വരെ യാത്ര ചെയ്യാം.
ബോയിങ് എ.എച്ച്-64 അപ്പാച്ചേ ഹെലികോപ്റ്റർ
ബോയിങ് സി.എച്ച്-47 ചിനൂക് ഹെലികോപ്റ്റർ അവലംബം
കമ്പകം ഇംഗ്ലീഷ് വിലാസം https://ml.wikipedia.org/wiki/Hopea_ponga
ഇന്ത്യയിലെ സവിശേഷ കാലാവസ്ഥയിൽ വളരുന്ന ഡിപ്‌റ്റെറോകാർപാസിയ കുടും‌ബത്തിൽ പെട്ട മരമാണ് കമ്പകം (ശാസ്ത്രീയ നാമം:Hopea ponga).
പൊങ്ങ എന്ന പേരിലും സാധാരണ അറിയപ്പെടുന്നു.
ഈർപ്പമുള്ള നിത്യഹരിത വനങ്ങളിലാണ് ഇത് വളരുന്നത്.
സമുദ്രനിരപ്പിൽ നിന്നും 900 മീറ്റർ വരെ ഉയരമുള്ള പ്രദേശത്തു വളരുന്ന ഇവ ഉപമേലാപ്പ്‌ മരങ്ങളാണ് .
ഈ മരങ്ങൾ പശ്ചിമഘട്ടത്തിന്റെ തെക്കു ഭാഗത്തും മധ്യഭാഗത്തും കണ്ടു വരുന്നു .
ഇതിന്റെ തടി ആനക്കൂടുകൾ പോലെയുള്ള കട്ടിയുള്ള ചട്ടക്കൂടുകൾ നിർമ്മിക്കാൻ ഉപയോഗിക്കുന്നുണ്ട്.
പ്രധാനമായി നദീതീരങ്ങളിൽ കണുന്നു.
പ്രകൃതം തടി(തണ്ട്)
18 മീറ്റർ വരെ ഉയരത്തിൽ വളരുന്ന മരങ്ങളാണിത് ‍.
അടർന്ന്‌ പോകുന്നതും നേർത്തതും മിനുസമാർന്നതുമായ പുറംതൊലിയും സാധാരണയായി തൂങ്ങി നിൽക്കുന്നതും ഉരുണ്ടതും കനത്ത രോമാവൃതവുമായ ഉപശാഖകളും ഇതിന്റെ സവിശേഷതകളാണ്.
മൃദുലമായ ഇലകൾ അടുത്തതിനടുത്ത, സർപ്പിളക്രമത്തിലാണ്‌.
അനുപർണ്ണങ്ങൾ എളുപ്പം കൊഴിഞ്ഞ്‌ വീഴുന്നതാണ്‌; 1.3 സെ.
മീ നീളമുളള ദൃഢമായ ഇലഞെട്ട്‌ ഉരുണ്ടതും കനത്തിൽ വെളുത്ത രോമങ്ങൾ നിറഞ്ഞതുമാണ്.
പത്രഫലകത്തിന് 11 സെ.
മീ മുതൽ 31 സെ.
മീ വരെ നീളവും 2.5 സെ.
മീ മുതൽ 7.5 സെ.
മീ വരെ വീതിയുമുണ്ട്‌.
ആകൃതി വീതികുറഞ്ഞ ആയതാകാരം തൊട്ട്‌ ആയതാകാരം വരെയും, പത്രാഗ്രം മുനപ്പില്ലാത്ത നിശിതാഗ്രമോ ദീർഘാഗ്രമോ ആണ്‌.
ചിലപ്പോഴൊക്കെ വൃത്താകാരത്തിലുമാണ്‌.
പത്രാധാരം വൃത്താകാരമോ ഉപഹൃദയാകാരമോ ആണ്‌.
കടലാസ്‌ പോലത്തെയോ ഉപചർമ്മിലമോ ആയ പ്രകൃതം.
സാവധാനം വളഞ്ഞുപോകുന്ന, 7 മുതൽ 12 വരെ ജോഡി ദ്വീതീയ ഞരമ്പുകൾ.
തൃതീയ ഞരമ്പുകൾ ജാലിത-പെർകറന്റ്‌ വിധത്തിലാണ്.
അഞ്ചിതളുകളുള്ള സുഗന്ധമുള്ള വെളുത്ത പൂക്കൾ കുലകളായി കാണപ്പെടുന്നു.
കായ്
കമ്പകത്തിന്റെ കായ ഒറ്റ വിത്തുളളതും ചെറുതും വലുതുമായ വീർത്ത വിദളങ്ങളോടു കൂടിയതുമാണ്‌.
പൊങ്ങ്, ഇലപ്പൊങ്ങ്, എയ്യകം, ഇരുമ്പകം, നായുരുപ്പ്, നായ്‌ത്തമ്പകം, നടുവേലിപ്പൊങ്ങ്.
അവലംബം ↑ 1 2 {{ cite web }} : Check date values in: | accessdate= ( help ) CS1 maint: unrecognized language ( link ) ↑ http://www.iucnredlist.org/details/33470/0 പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.biotik.org/india/species/h/hopepong/hopepong_en.html Archived 2010-07-25 at the Wayback Machine .
Media related to Hopea ponga at Wikimedia Commons Hopea ponga എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
കമ്പം, തിമിഴ്‌നാട് തമിഴ്‌നാട്ടിലെ  കമ്പം നഗരം.
കമ്പരായ പെരുമാൾ കാശി വിശ്വനാഥർ ക്ഷേത്രത്തിന്റെ  പ്രവേശന കവാടം.
തമിഴ്നാട്ടിലെ മധുരൈ മേഖലയുടെ പടിഞ്ഞാറു ഭാഗത്തുള്ള തേനി ജില്ലയിലെ ഒരു നഗരവും മുനിസിപ്പാലിറ്റിയുമാണ് കമ്പം .
കമ്പം നിലനിൽക്കുന്ന അക്ഷാംശ രേഖാംശങ്ങൾ 69°44′N 69°18′E ﻿ / ﻿ 69.73°N 69.3°E ﻿ / 69.73; 69.3 ആണ്.
സമുദ്രനിരപ്പിൽനിന്നുള്ള ഉയരം ഏകദേശം 391 മീറ്ററാണ് (1282 അടി).
അവലംബം ↑ Falling Rain Genomics, Inc - Kambam
കമ്പയിൻ (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Combine,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോഫ്മാൻ , ഡാളസ് കൗണ്ടികളിൽപ്പെടുന്ന ഒരു നഗരമാണ് കമ്പയിൻ .
2010ലെ സെൻസസ് പ്രകാരം ഇവിടെ 1,942 പേർ വസിക്കുന്നു .
കമ്പയിൻ നഗരത്തിന്റെ അക്ഷരേഖാംശങ്ങൾ 32°35′18″N 96°30′56″W ﻿ / ﻿ 32.58833°N 96.51556°W ﻿ / 32.58833; -96.51556 (32.588374, -96.515584) ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 7.0 square miles (18.1 km 2 ) ആണ്.
ഇതിൽ 6.7 square miles (17.3 km 2 ) കരപ്രദേശവും 0.31 square miles (0.8 km 2 ) (4.16%) ജലവുമാണ്.
അവലംബം ↑ ↑ {{ cite web }} : Check date values in: | date= ( help ) ↑ ↑ {{ cite web }} : Check date values in: | date= ( help ) ↑ പുറത്തേയ്ക്കുള്ള കണ്ണികൾ കമ്പയിൻ നഗരത്തിന്റെ ഔദ്യോഗിക വെബ്സൈറ്റ് Handbook of Texas Online article on Combine
കമ്പംപതി നചികേത